เงินบาทสัปดาห์หน้า 33-33.30บาทต่อดอลล์
ศูนย์กสิกรไทย คาด เงินบาทเคลื่อนไหว 33.00/30 บาทต่อดอลล่าร์ จับตาการเมืองม็อบเสื้อแดงชุมนุม &#8211;ธปท.ดูแลเสภถียรภาพค่าเงิน
13 ก.พ. 2553

ศูนย์กสิกรไทย คาด เงินบาทเคลื่อนไหว 33.00/30 บาทต่อดอลล่าร์ จับตาการเมืองม็อบเสื้อแดงชุมนุม –ธปท.ดูแลเสภถียรภาพค่าเงิน
บริษัทศูนย์วิจัยกสิกรไทย จำกัด ประเมินภาวะตลาดเงินในสัปดาห์หน้า (15-19 ก.พ.) เงินบาทในประเทศอาจเคลื่อนไหวในกรอบ 33.00-33.30 บาทต่อดอลลาร์ฯ โดยปัจจัยที่ต้องจับตา ได้แก่ ประเด็นทางการเมืองในประเทศ สัญญาณการเข้าดูแลเสถียรภาพค่าเงินของธปท. และทิศทางของสกุลเงิน/ตลาดหุ้นในภูมิภาค ขณะที่ ทิศทางของเงินดอลลาร์ฯ อาจขึ้นอยู่กับสถานการณ์วิกฤตการคลังของกรีซ และตัวเลขเศรษฐกิจสหรัฐฯ ที่สำคัญ อาทิ ดัชนีตลาดที่อยู่อาศัย
ผลสำรวจภาคการผลิตของเฟดสาขานิวยอร์ก ผลสำรวจแนวโน้มธุรกิจของเฟดสาขาฟิลาเดลเฟีย เดือนก.พ.2553 ดัชนีราคาผู้บริโภค/ผู้ผลิต ข้อมูลการเริ่มสร้างบ้าน การอนุญาตก่อสร้าง ผลผลิตภาคอุตสาหกรรม อัตราการใช้กำลังผลิต ดัชนีชี้นำเศรษฐกิจ เดือนม.ค.2553 ข้อมูลเงินทุนไหลเข้าสุทธิสู่ตลาดการเงินสหรัฐฯ เดือนธ.ค.2552
นอกจากนี้ ยังมีรายงานการประชุมธนาคารกลางสหรัฐฯ (เฟด) เมื่อวันที่ 26-27 ม.ค.2553 และจำนวนผู้ขอรับสวัสดิการว่างงานรายสัปดาห์อีกด้วย ทั้งนี้ ตลาดการเงินสหรัฐฯ จะปิดทำการในวันจันทร์ที่ 15 ก.พ.2553 เนื่องในวันประธานาธิบดี